
МИНИСТЕРСТВО НА ОКОЛНАТА СРЕДА И ВОДИТЕ

        
РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА

Съобщение
В изпълнение на чл.8, ал.4 от Наредбата за условията и реда за извършване на екологична оценка (Наредбата за ЕО), във връзка с постъпила документация в Регионална инспекция по околната среда и водите – Враца (РИОСВ – Враца) за изготвяне на план, програма за „План за регулация на ПИ с идентификатори 37798.228.2, 37798.228.4 и 37798.228.5, план за изменение на улична регулация от О.Т.608 до О.Т.609 и от О.Т. 609 до О.Т.773 и създаване на нова улица от О.Т. 608 до О.Т.608 Б“, с възложител Милена * Митрева, гр. Бургас, РИОСВ – Враца информира за следното:
І. По отношение на изискванията на глава шеста от Закона за опазване на околната среда: 


Съгласно представената информация, предмет на проектa е План за регулация на ПИ с идентификатори 37798.228.2, 37798.228.4 и 37798.228.5, план за изменение на улична регулация от о.т.6098 до о.т.609 и от о.т. 609 до о.т.773 и създаване на нова улица от О.Т. 608 до О.Т.608 Б“, с възложител Милена Тодорова Митрева, гр. Бургас. Цитираните имоти са земеделски територии с начин на трайно ползване нива, и са разпа.оложени в проектната граница на населеното място. Общата им площ, включена в териториалния обхват, е 25017 кв.м. За обхвата на  имотите няма одобрен план за регулация и застрояване. До имотите няма одобрена улична регулация.


С Решение № 486 от 03.09.2026 г. на общински съвет Козлодуй е допуснато изработването на проект за Подробен устройствен план – План за регулация (ПУП-ПР) и План за изменение на уличната регулация (ПУП-ИУР) от О.Т.608 и от О.Т. 609 и от О.Т. 609 до О.Т.77 и създаване на нова улица от О.Т. 608 до О.Т.608 б.  за да осигури урегулиране на имотите и последваща възможност за най-целесъобразно застрояване в съответствие с параметрите, заложени в общия устройствен план на община Козлодуй и Закона за устройство на територията, при запазване на устройствените показатели на територията „смесена централна зона“ (Ц) с нормативно определени устройствени показатели, както следва: Н до 26 м, кинт 2.0, Пзастр 60%, Позел. 30%.
ПУП-ПР  и ПУП-ИУР попада в обхвата на чл. 2, ал. 2, т.1 на Наредбата за ЕО и подлежи на процедура по преценяване на необходимостта от извършване на Екологична оценка. 

 
Съгласно чл. 84, ал.1 от ЗООС и чл. 4, т. 2 от Наредбата за ЕО компетентен орган за произнасяне с Решение е директорът на РИОСВ - Враца. 

На основание чл. 81, ал. 3 от ЗООС, процедурата по ЕО се извършва едновременно с изготвянето на плана и завършва преди одобряването му, като Решението за преценяване на необходимостта от извършване на ЕО е задължително условие за последващо одобряване на плана.

Предвид изисканото по служебен ред и получено в РИОСВ - Враца становище с изх. № ПУ-01-952-1/29.10.2026 г. на Басейнова дирекция “Дунавски район”, реализирането на „План за регулация на ПИ с идентификатори 37798.228.2, 37798.228.4 и 37798.228.5, план за изменение на улична регулация от О.Т.608 до О.Т.609 и от О.Т. 609 до О.Т.773 и създаване на нова улица от О.Т. 608 до О.Т.608 Б“ е допустимо спрямо целите и мерките планирани в Плана за управление на речните басейни и Плана за управление на риска от наводнения в Дунавски район за периода 2022-2027 г. ИП не подлежи на разрешителен режим съгласно Закона за водите.

ІІ. По отношение на изискванията на чл.31 от Закона за биологичното разнообразие (ЗБР): 


След направената проверка, се установи, че имотите, предмет на плана не попадат в границите на защитени територии по смисъла на Закона за защитените територии (ЗЗТ, Обн. ДВ, бр. 133/1998 г.) и в обхвата на защитени зони съгласно Закона за биологичното разнообразие (ЗБР, Обн. ДВ, бр. 77/2002 г.). Най-близо разположената защитена зона, на 700 м, е BG0000533 "Острови Козлодуй" за опазване на природните местообитания и на дивата флора и фауна, обявена със Заповед РД-298/31.03.2021 г. на МОСВ (обн. ДВ, бр. 48/08.06.2021 г.) 
Така заявеният план попада под разпоредбите на чл. 2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.. 

/отговорено на 30.10.2026 г./

